Ég hef áhuga á að skoða útflutning á sjávarafurðum til Kína , hvað þarf að hafa í huga ? - Sjávarafurðir sem sendar eru til Kína verða að koma frá skráðum framleiðanda . Matvælastofnun ( MAST ) heldur utan um skráningar íslenskra framleiðanda fyrir hönd kínverskra yfirvalda . Það verður því að skrá framleiðendur eða ganga úr skugga um að þeir séu skráðir hjá MAST áður en sjávarafurðir eru sendar til Kína . - Kínversk yfirvöld hafa útbúið lista yfir sjávarafurðir sem flytja má inn til Kína . Um er að ræða afurðir sem fluttar voru inn til Kína fyrir 2011 . - Allir útflytjendur , þ.e. þeir sem senda sjávarafurðir til Kína , verða að skrá sig hjá yfirvöldum í Kína og fá úthlutað númeri sem notað er við tollafgreiðslu . Innflytjandinn í Kína verður að gera hið sama . Með því að smella á „ Initial Registration “ undir bláum hnappi hægra megin á síðunni kemur upp skráningarform . Þar er óskað eftir ýmsum upplýsingum og einhverjum á kínversku , amk. nafni og heimilisfangi fyrirtækisins . - Pétur Yang Li , viðskiptafulltrúi í sendiráði Íslands í Kína veitir aðstoð og frekari upplýsingar um ferlið . Netfang Péturs er petur.yang@utn.stjr.is og IP sími 545 7962 . Pétur talar ensku .